Kamoo Lefase le le Tlago go Fedišwa ka Gona — BOKGOBAPUKU BJA INTHANETENG
Morokami o Tsebatša Mmušo wa Jehofa—2012
Mmušo wa Modimo o Fediša Manaba a WonaMmušo wa Modimo o a Buša!
2 Kgothatšo ya Paulo e na le molao o bohlokwa wa motheo wa gore: E le gore kholofelo ya rena e dule e tiile, re swanetše go lebelela ka kua ga dilo tšeo di lego pele ga mahlo a rena. Re swanetše go naganišiša ka ditiragalo tše bohlokwa tšeo re sego ra tšwa re di bona. (Baheb. 11:1; 12:1, 2) Ka gona, anke re ahlaahleng ditiragalo tše lesome tša nakong e tlago tšeo di tswalanago kgauswi kudu le kholofelo ya rena ya go hwetša bophelo bjo bo sa felego.*
6 Lentšu la Modimo le bolela gore mogweba-ka-mmele yoo o tla hlaselwa ke “sebata” sa “dinaka tše lesome.” Seo re ithutago sona pukung ya Kutollo se bontšha gore sebata seo ke Ditšhaba tše Kopanego (United Nations [UN]). “Dinaka tše lesome” di emela mebušo ka moka ya dipolitiki yeo e thekgago “sebata [se] sa mmala o mohwibiduhwibidu.”* (Kut. 17:3, 5, 11, 12) Tlhaselo yeo e tla ba e šoro gakaaka’ng? Ditšhaba tšeo di lego karolo ya UN di tla hula mahumo a mogweba-ka-mmele yoo, tša pepentšha semelo sa gagwe sa kgonthe, tša mo ja gomme tša mo “fiša ka mo go feletšego.” O tla fedišetšwa sa ruri.—Bala Kutollo 17:16.
14 Bjona boporofeta bjoo bo bontšha gore Mmušo wa Modimo, e lego woo o swantšhetšwago ke leswika le legolo, o ile wa kgerešwa thabeng ya bogoši bja Jehofa ka 1914. Ga bjale leswika leo le lebile dinaong tša seswantšho seo. Nakong ya Haramagedone, dinao tšeo le seswantšho seo ka moka di tla šilaganywa. (Bala Daniele 2:44, 45.) Ka gona, Mmušo wa Lefase wa Maisemane le Maamerika e tla ba e le wona o bušago lefase ge Haramagedone e thoma. Ruri e tla ba selo se se kgahlišago gakaakang go bona ge boporofeta bjo bo phethagala ka botlalo!* Eupša ke eng seo Jehofa a tlago go se dira ka Sathane?
15 Sa pele, Sathane o tla gapeletšega go bona go tloga mathomong go fihla mafelelong ge mokgatlo wa gagwe ka moka mo lefaseng o fedišwa. Ka morago ga moo, ditaba ka moka di lebana le Sathane ka boyena. Moapostola Johane o bega seo se diregago ka morago ga seo. (Bala Kutollo 20:1-3.) Jesu Kriste—yena ‘morongwa yo a swerego senotlelo sa sekoti’—o tla swara Sathane le batemona ba gagwe, a ba lahlela ka sekoting gomme a ba tswalelela ka moo nywaga e sekete. (Luka 8:30, 31; 1 Joh. 3:8) Mogato woo ke mathomo a go pšhatlwa ga hlogo ya noga.*—Gen. 3:15.
16 “Sekoti” seo Sathane le batemona ba gagwe ba tlago go lahlelwa ka go sona ke eng? Lentšu la Segerika aʹbys·sos leo le dirišitšwego ke Johane le bolela “selo seo se išago fase kudu.” Le bile le fetolelwa e le “seo se sa lekanywego le selo, sa go hloka magomo,” le “molete o mogologolo o se nago selo.” Ka gona, ke lefelo leo go sego motho yo a ka fihlago go lona ge e se Jehofa le morongwa yo a mo kgethilego ‘yo a swerego senotlelo sa sekoti.’ Ge Sathane a le ka moo, o tla ba a le boemong bja go swana le lehu e le gore ‘a se ke a hlwa a timetša ditšhaba.’ Ruri “tau [yeo] e rorago” e tla ba e feditšwe matla!—1 Pet. 5:8.
Ditiragalo tšeo tše lesome di ahlaahlwa sehlogong se le seo se latelago.
Bona Seremo se Segolo sa Kutollo se Batametše! matlakala 251-258.
Polelwana e lego go Daniele 2:44 ya gore ‘o tla fediša mebušo ye ka moka’ e šupa go mebušo ya lefase yeo e swantšhetšwago ke dikarolo tša seswantšho se. Lega go le bjalo, boporofeta bjo bongwe bja Beibele bjo bo sepedišanago le bjo bo bontšha gore “dikgoši tša lefase ka moka” di tla lwa le Jehofa nakong ya “letšatši le legolo la Modimo Ramatlaohle.” (Kut. 16:14; 19:19-21) Ka gona, nakong ya Haramagedone go ka se fedišwe feela mebušo ya seswantšho seo eupša go tla fedišwa le mebušo e mengwe ka moka ya lefase.
Mogato wa mafelelo wa go pšhatlwa ga hlogo ya noga o direga ka morago ga ge go fedile nywaga e sekete gomme Sathane le batemona ba gagwe ba lahlelwa ka “letsheng la mollo le sebabole.”—Kut. 20:7-10; Mat. 25:41.